Page:Bright's Anglo-Saxon Reader.djvu/234



Swylce ðā gebrōðorbēgen aetsǫmne, cyning and æðeling,cȳððe sōhton Wesseaxna land,wīges hrēmge. Lēton him behindanhrā bryttigan salowigpādan,ðone sweartan hræfn, hyrnednębban,and ðone hasopādan earn æftan hwīt,ǣses brūcan, grǣdigne gūðhafoc,and ðæt grǣge dēor, wulf on wealda.Ne wearð wæl māre on ðȳs īglandeǣfre gȳta folces gefylledbeforan ðyssum sweordes ęcgum,ðæs ðe ūs sęcgað bēc, ealde ūðwitan,siþþan ēastan hider Ęngle and Seaxeūpp becōmon ofer brāde brimu,Brytene sōhton, wlance wīgsmiðasWēalas ofercōmon, eorlas ārhwateeard begēaton.